**Cât de mult mi-aş dori să mor**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât de mult mi-aş dori să mor

să fiu dat uitării

să n-am mormânt şi nici coşciug din lemne

şi nici pământ pentru oasele mele

mă arăt spre cer - eu tremurând

odraslelor mele ce mi-au răstignit fiinţa

şi din hăurile infernale ale universului

şi din disperările ancestrale ale muritorilor

ridic spre eter coloana eternelor mele temeri

strigându-mi moartea să vină pe buzele mele

fără neştiinţa că ea-i acolo

purtând în urmă amarul gândurilor mele

să mă ia pe-un val purtat de iluzii feerice în nefiinţă

ca apoi să mă contopesc cu însăşi Uitarea